Σκλάβοι στα δεσμά τους (ταινία)

Το Σκλάβοι στα δεσμά τους είναι μια ελληνική δραματική ταινία εποχής, σε παραγωγή Νίκου Σέκερη. Τη σκηνοθεσία υπέγραψε ο Τώνης Λυκουρέσης ενώ το σενάριο έγραψε ο ίδιος μαζί με τους Γιάννη Μαρούδα και Μαρία Βαρδάκα, και βασίστηκε στο ομότιτλο μυθιστόρημα του Κωνσταντίνου Θεοτόκη. 

Η ταινία απέσπασε πολλές καλές κριτικές και βραβεία. Στο Φεστιβάλ Κινηματογράφου Θεσσαλονίκης του 2008  κέρδισε 10 βραβεία.Σε «Σκλάβους στα δεσμά τους» και «Without» τα βραβεία του Φεστιβάλ Θεσσαλονίκης, Το Βήμα, 25 Νοεμβρίου 2008, ανακτήθηκε στις 26 Νοεμβρίου 2008.

 Πλοκή 
Στην Κέρκυρα των αρχών του 20ού αιώνα, ένας νεαρός, ο Άλκης (Κωνσταντίνος Παπαχρόνης), ερωτεύεται την Ευλαλία Οφιομάχου (Ρηνιώ Κυριαζή), κόρη ενός (κάποτε) εύπορου κτηματία και ξεπεσμένου αριστοκράτη, του κόντε Αλέξανδρου Οφιομάχου (Γιάννης Φέρτης), ο οποίος πλέον έχει οικονομικά προβλήματα. Ο ευκατάστατος γιατρός και βουλευτής Αριστείδης Στεριώτης (Άκης Σακελλαρίου) προτίθεται να βοηθήσει τον Άλκη, ζητώντας του όμως ως αντάλλαγμα να παντρευτεί ο ίδιος την Ευλαλία.

 Διανομή 
ΗθοποιόςΡόλοςΓιάννης Φέρτηςκόντες Αλέξανδρος ΟφιομάχοςΔήμητρα ΜατσούκαΑιμιλία ΒαλσάμηΆκης ΣακελλαρίουΑριστείδης ΣτεριώτηςΧρήστος ΛούληςΓιώργης ΟφιομάχοςΕιρήνη ΙγγλέσηΜαρία ΟφιομάχουΡηνιώ ΚυριαζήΕυλαλία ΟφιομάχουΚωνσταντίνος ΠαπαχρόνηςΆλκης ΣωζόμενοςΛένα ΠαπαληγούραΛουίζα ΟφιομάχουΓιώργος ΣπάνιαςΣπύρος ΟφιομάχοςΜαριέττα ΣαββάνηΦωτεινή ΣωζόμενουΓιώργος ΒούτοςΜίμης ΧαντρινόςΑπόστολος ΠελεκάνοςΠέτρος ΑθάνατοςΓιώργος ΤζωρτζήςΓουλιέλμος ΑρκούδηςΕλένη Κοκκίδουερωμένη Αλέξανδρου

 Παραγωγή 
Ο σκηνοθέτης είπε για την ταινία:Η περίοδος που με ενδιαφέρει κινηματογραφικά είναι η περίοδος των ανατροπών και των αναπόφευκτων κοινωνικών εξελίξεων. Δεν με ενδιαφέρει να σκηνοθετήσω μία ταινία εποχής που να αναλυθεί στην μουσειακή καταγραφή μίας αριστοκρατικής οικογένειας, αναπαριστώντας τους κώδικες της εποχής της. Διεκδικώ να φωτίσω την προσωπικότητα και την ψυχική κατάσταση μέσα από ένα σύγχρονο ερμηνευτικό ύφος, θεωρώντας ότι αντίστοιχες φιλοδοξίες και συγκρούσεις σημαδεύουν και το σήμερα, έναν ολόκληρο αιώνα από την χρονική περίοδο των «Σκλάβων στα δεσμά τους». 

Διακρίσεις στο Φεστιβάλ Κινηματογράφου Θεσσαλονίκης 2008
ΒραβείοΣυντελεστής2ο βραβείο ταινίας μυθοπλασίας μεγάλου μήκους ΣκηνοθεσίαςΤώνης ΛυκουρέσηςΣεναρίου Τώνης ΛυκουρέσηςΓιάννης ΜαρούδαςΜαρία ΒαρδάκαΕρμηνείας 1ου Ανδρικού ΡόλουΓιάννης ΦέρτηςΕρμηνείας 2ου Ανδρικού ΡόλουΧρήστος ΛούληςΕρμηνείας 2ου Γυναικείου Ρόλου Δήμητρα Ματσούκα ΣκηνογραφίαςΚωνσταντίνος ΖαμάνηςΜουσικήςΜίνως ΜάτσαςΉχουΝίκος ΜπουγιούκοςΕνδυματολογίας Μπιάνκα Νικολαρεϊζη 

 Κριτικές 
Ο Θοδωρής Κουτσογιαννόπουλος γράφει:Ο σκηνοθέτης Τώνης Λυκουρέσης δεν προσδίδει βάρος στα θέματά του και καταγράφει την πλοκή χωρίς έμπνευση στο σενάριο και οίστρο στην καλλιτεχνική διεύθυνση. Ενώ η υπόθεση της συναισθηματικής δοσοληψίας και της προδοσίας των αξιών στην καμπή της αντίστροφης πορείας της αριστοκρατίας με την αστική κοινωνία έχει σασπένς, η αναπαράσταση της εποχής δίνεται σχηματικά και οι ερμηνείες είναι εξαιρετικά αγρίως άνισες - άλλες ουδέτερες, ενώ κάποιοι, όπως η Ειρήνη Ιγγλέση, η Δήμητρα Ματσούκα, ο Άκης Σακελαρίου και ο Κωνσταντίνος Παπαχρόνης στην τελευταία του εμφάνιση ενεργοποιούν τους χαρακτήρες τους, χωρίς ωστόσο να τους καθιστούν επείγοντες. 

Παραπομπές

 Εξωτερικοί σύνδεσμοι 
Σκλάβοι στα δεσμά τους στην ιστοσελίδα του 49ου Φεστιβάλ Κινηματογράφου Θεσσαλονίκης
«Ο μαγικός κόσμος του Τώνη Λυκουρέση, Ολοκληρώθηκαν οι Σκλάβοι στα Δεσμά τους», Ημέρα τση Ζάκυνθος, 2 Μαΐου 2008, ανακτήθηκε στις 26 Νοεμβρίου 2008.
Κριτική της ταινίας από το cinemainfo.gr
«Κρατικά βραβεία... σκλάβοι των δεσμών τους», Το Βήμα, 25 Νοεμβρίου 2008, ανακτήθηκε στις 26 Νοεμβρίου 2008.
 Η επίσημη ιστοσελίδα της ταινίας

Κατηγορία:Ταινίες του 2009
Κατηγορία:Ελληνικές ταινίες της δεκαετίας 2000
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες βασισμένες σε ελληνικά μυθιστορήματα
Κατηγορία:Ταινίες γυρισμένες στην Κέρκυρα